**ליובליאנה** (בסלובנית: **Ljubljana**) היא עיר הבירה והעיר הגדולה ביותר בסלובניה.

מקור השם
--------

אין הסכמה כללית בקרב ההיסטוריונים על מקור השם ליובליאנה. סברה אחת היא שהשם התפתח מהמושג הלטיני alluviana שמשמעותו "נהר מציף". סברה נוספת גורסת כי מקור השם הוא "לאבורוס", אל סלאבי עתיק ופטרון האזור. בלשנים טוענים כי שמה הקודם של העיר היה "לבלאנה", אלו דוחים את המקור הלטיני והסלאבי אך לא מציעים אטימולוגיה משלהם.

לאיבאך (Laibach), שמה הגרמני של העיר, מגיע כנראה מהמילה הגרמנית לאובאך (Laubach) שמשמעותה "נחל פושר". השימוש במונח הגרמני שנוי במחלוקת מכיוון שהוא נכפה על העיר במלחמת העולם הראשונה. באיטלקית נקראת העיר "לוביאנה" (Lubiana).

גאוגרפיה
--------

ליובליאנה נמצאת על קו רוחב 46°03 צפון וקו אורך 14°30 מזרח. בשפך נהר הליובליאניצה לנהר הסאווה. הטמפרטורות בעיר נעות בין 0° מעלות צלזיוס בדצמבר ל-21.9° מעלות ביולי. כמות הגשמים השנתית היא 1350 מ"מ.

היסטוריה
--------

אף על פי שהעיר הרומית אֶמוֹנה, ששכנה באזור ליובליאנה, הוקמה בשנת 15 לספירה, מתועדת ליובליאנה לראשונה בשמה המודרני (לאיבאך) ב-1144.

ב-1220 קיבלה ליובליאנה זכויות עיר. ב-1335 עברה לשליטת בית הבסבורג, שליטה שנמשכה עד 1918. בזמן זה הייתה ליובליאנה בירת דוכסות קרניולה. כמו כן הפכה למושב הבישופות האזורית ב-1416 ובמשך ימי הביניים התפתחה העיר למרכז התרבות הסלובנית. בשנת 1511 התרחשה באזור רעידת אדמה.

השליטה ההבסבורגית נקטעה לזמן קצר בזמן המלחמות הנפוליוניות ובין השנים 1809 ו-1813 הייתה ליובליאנה בירת המחוזות האיליריים בקיסרות הראשונה. ב-1821 אירחה העיר את קונגרס לאיבאך. ב-1895 רעידת אדמה נוספת הזיקה לחלקים נרחבים מהעיר, ובזמן שיקומה מהרעידה עטתה את צורתה המודרנית.

קו הרקיע של ליובליאנה, בפינה השמאלית העליונה נמצאת טירת ליובליאנה
עם התמוטטות האימפריה האוסטרו-הונגרית ב-1918, הפכה ליובליאנה לבירת מחוז דארבה בנובינה בממלכת יוגוסלביה. ב-1941 כבשה איטליה את העיר וב-23 בפברואר 1942 הקיפה אותה ב-32 קילומטר של גדר תיל. ב-1955 העניק יוסיפ ברוז טיטו את התואר "עיר גיבורה" לליובליאנה על עמידתה במלחמת העולם השנייה.

לאחר המלחמה הפכה ליובליאנה לבירת הרפובליקה הסוציאליסטית של סלובניה ביוגוסלביה. ליובליאנה נשארה הבירה כשב-1991 קיבלה סלובניה עצמאות לאחר מלחמת עשרת הימים.

אדריכלות
--------

בליובליאנה יש תחושה אוסטרית/אלפינית, והאדריכלות בעיר מדגישה זאת. ליובליאנה נהרסה על ידי רעידות אדמה מספר פעמים. לאחר הרעידה ב-1511, נבנתה העיר מחדש בסגנון הרנסאנס, ולאחר רעידת אדמה ב-1895 שהזיקה לעיר קשות, נבנתה מחדש בסגנון האדריכלות הנאו-קלאסית ובסגנון "הזצסיון הווינאי". בנוסף יש בעיר מספר כנסיות וקתדרלות בסגנון בארוק אוסטרי.
חלקים נרחבים מהעיר שנבנו בתחילת המאה ה-20 תוכננו על ידי האדריכל יליד העיר יוזה פלצ'ניק.

אחת מנקודות הציון המרכזיות בעיר היא טירת ליובליאנה, אשר הוקמה בימי הביניים במרומי גבעה המשקיפה על העיר. הטירה משמשת מוזיאון המספר את תולדות המקום, ומאפשרת נקודת תצפית פנורמית על העיר.

הגלריה הלאומית
נהר הליובליאניצה
רחוב היהודים בליובליאנה

אמנות
-----

הגלריה הלאומית (Narodna galerija) והמוזיאון לאומנות מודרנית (Moderna galerija) נמצאים בליובליאנה ומציגים את עבודותיהם של האמנים הסלובנים הגדולים. קומפלקס יוגוסלבי צבאי לשעבר ברחוב "מטלקובה" הוא מרכז התרבות החלופית של העיר. מטלקובה מארח הרצאות, סרטים ומוזיקה, בעיקר אלטרנטיבית.

בעיר נערכים מספר פסטיבלים של מוזיקה קלאסית וג'אז כמו "פסטיבל הקיץ של ליובליאנה" (Ljubljanski poletni festival) ו"דרוגה גודבה", פסטיבל מוזיקת עולם.

חינוך
-----

ב-1693 הוקמה בליובליאנה "אגודת המשכילים" (Academia operosorum Labacensis). האגודה נסגרה ב-1801 אך הייתה המודל לאקדמיה הסלובנית למדעים ואמנויות שנפתחה ב-1938.

האוניברסיטה היחידה של העיר, אוניברסיטת ליובליאנה, נוסדה ב-1919.

תחבורה
------

את העיר משרת נמל התעופה הבינלאומי ליובליאנה הנמצא במרחק של כ-25 קילומטרים צפונית לליובליאנה.

ספורט
-----

בין הקבוצות המשחקות בעיר ניתן למנות את קבוצת הכדורגל אולימפיה ליובליאנה המשחקת באצטדיון סטוז'יצה; קבוצת ההוקי קרח אולימפיה ליובליאנה המשחקת בטיבולי הול; את קבוצת הכדורסל אולימפיה ליובליאנה (התאחדה עם צדביטה זאגרב, כיום שמה הוא צדביטה אולימפיה) המשחקת בסטוז'יצה ארנה; ואת קבוצת הכדורסל סלובן ליובליאנה המשחקת בהיכל קודלייבו.

יהודי ליובליאנה
---------------

בימי הביניים הייתה קהילה יהודית משגשגת בליובליאנה שעסקה בעיקר בהלוואות בריבית עד אשר גורשו על ידי הקיסר האוסטרי מקסימיליאן הראשון. ברבות הימים חזרו היהודים לליובליאנה. עם הכיבוש הגרמני ב-1941 נרצחו מרבית חברי קהילת ליובליאנה על ידי הנאצים. בראשית המאה ה-21 מנתה הקהילה עשרות בודדות ולהם בית כנסת אחד.

במקום שבו היה הרובע היהודי בימי הביניים קיים היום רחוב בשם רחוב היהודים.

ערים תאומות
-----------

הערים התאומות של ליובליאנה הן:

* סרביהסרביה בלגרד, סרביה (מ־2003)
* סלובקיהסלובקיה ברטיסלאבה, סלובקיה (מ־1967)
* בלגיהבלגיה בריסל, בלגיה
* אוסטריהאוסטריה וינה, אוסטריה (מ־1999)
* גרמניהגרמניה ויסבאדן, גרמניה
* קרואטיהקרואטיה זאגרב, קרואטיה (מ־2001)
* גרמניהגרמניה לברקוזן, גרמניה
* רוסיהרוסיה מוסקבה, רוסיה (מ־2000)
* הממלכה המאוחדתהממלכה המאוחדת נוטינגהאם, הממלכה המאוחדת
* אוסטריהאוסטריה קלגנפורט, אוסטריה
* ארצות הבריתארצות הברית קליבלנד, ארצות הברית
* גרמניהגרמניה קמניץ, גרמניה (מ־1966)
* הרפובליקה העממית של סיןהרפובליקה העממית של סין צ'נגדו, הרפובליקה העממית של סין (מ־1981)

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **ליובליאנה** |
| ויקישיתוף תמונות ומדיה בוויקישיתוף: **ליובליאנה** |

* 

* אתר האינטרנט הרשמי של ליובליאנה (בסלובנית)
* אתר העיר הרשמי
* אתר התיירות הרשמי
* מלונות ותיירות בליובליאנה
* חיי ליובליאנה - מדריך תיירות
* אוניברסיטת ליובליאנה
* תמונת לוויין של ליובליאנה בוויקימפיה
* שירי הדר, MUST: המקומות שחובה לראות בלובליאנה, באתר ynet, 3 באוגוסט 2017
* נאור אזובל, פשוט פספוס: לובליאנה מחכה שיגלו אותה, באתר הארץ, 28 באוגוסט 2018
* "ליובליאנה", באתר JewishGen (באנגלית)
* ליובליאנה, באתר אנציקלופדיה בריטניקה (באנגלית)
* לובליאנה (סלובניה), דף שער בספרייה הלאומית

| דגל האיחוד האירופידגל האיחוד האירופי בירות מדינות האיחוד האירופי |
| --- |
| 

|  |
| --- |
| אוסטריה: **וינה** • איטליה: **רומא** • אירלנד: **דבלין** • אסטוניה: **טאלין** • בולגריה: **סופיה** • בלגיה: **בריסל** • גרמניה: **ברלין** • דנמרק: **קופנהגן** • הולנד: **אמסטרדם** • הונגריה: **בודפשט** • יוון: **אתונה** • לוקסמבורג: **לוקסמבורג** • לטביה: **ריגה** • ליטא: **וילנה** • מלטה: **ולטה** • סלובניה: **ליובליאנה** • סלובקיה: **ברטיסלאבה** • ספרד: **מדריד** • פולין: **ורשה** • פורטוגל: **ליסבון** • פינלנד: **הלסינקי** • צ'כיה: **פראג** • צרפת: **פריז** • קפריסין: **ניקוסיה** • רומניה: **בוקרשט** • שוודיה: **סטוקהולם** |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557386505171
* BNE: XX6028327
* BnF: cb122718867 (data)
* GND: 4073953-3
* LCCN: n50052801
* MusicBrainz: d384ec5f-9831-4890-ac40-648a71aec054
* NKC: ge134327
* NSK: 000419779
* SUDOC: 067089984
* VcBA: 497/34210
* VIAF: 155815338
* WorldCat: lccn-n50052801

 |